सलमान ने दिए थे 2 लाख रुपए; मुश्किल वक्त में इंडस्ट्री से कोई नहीं आया
Rahul Roy On Salman Khan - आशिकी फेम एक्टर राहुल रॉय को 2020 में ब्रेन स्ट्रोक आया था। उनकी हालत काफी खराब थी। इस खराब दौर में  राहुल से कोई भी फिल्म इंडस्ट्री वाला मिलने नहीं आया।
आशिकी फेम एक्टर राहुल रॉय को 2020 में ब्रेन स्ट्रोक आया था। उनकी हालत काफी खराब थी। इस खराब दौर में राहुल से कोई भी फिल्म इंडस्ट्री वाला मिलने नहीं आया। यहां तक कि राहुल को लॉन्च करने वाले डायरेक्टर महेश भट्ट भी नहीं आए। सिर्फ सलमान खान थे, जिन्होंने राहुल की मदद की।
ब्रेन स्ट्रोक के वक्त राहुल की आर्थिक स्थिति अच्छी नहीं थी। राहुल उस वक्त मुंबई के नानावती हॉस्पिटल में भर्ती थे। सलमान ने हॉस्पिटल का 2 लाख रुपए का बिल बिना किसी शोर-शराबे के भर दिया था। राहुल ने कहा कि वे चाहते हैं कि इंडस्ट्री वाले उन्हें काम दें ताकि वे सलमान को उनका पैसा लौटा दें।
भट्ट परिवार में से किसी ने संपर्क नहीं किया
राहुल से पूछा गया कि क्या महेश भट्ट, पूजा या भट्ट परिवार में से किसी ने उनसे संपर्क किया। जवाब में राहुल ने सिद्धार्थ कानन के साथ बातचीत में कहा- कोई नहीं आया, लेकिन चलो ठीक है।
राहुल की बहन प्रियंका रॉय ने कहा- खुद हमारे घर से किसी ने संपर्क नहीं किया। यहां तक कि राहुल के जुड़वा भाई भी उन्हें देखने नहीं आए। इस घटना को साढ़े तीन साल हो गए, लेकिन अभी भी किसी परिवार वाले ने संपर्क नहीं किया। जब खुद के भाई ने नहीं पूछा तो फिर स्टार्स की क्या बात है।
इलाज के लिए पास में थे 25 हजार, सलमान ने दो लाख का बिल भरा था
प्रियंका ने कहा कि उनके पास इतने पैसे नहीं थे, जिससे राहुल का इलाज हो सके। प्रियंका ने कहा- मेरे पास सिर्फ 25,000 हजार रुपए थे। हॉस्पिटल वाले एक लाख रुपए मांग रहे थे। सलमान को राहुल की कंडीशन के बारे में पता नहीं था। हालांकि जब उन्हें पता चला तो उन्होंने तुरंत दो लाख रुपए जमा कर दिए।
राहुल ने कहा कि वो चाहते हैं कि इंडस्ट्री वाले उन्हें काम दें ताकि वे सलमान को उनका पैसा लौटा दें।
राहुल की बीमारी का कुछ लोगों ने उठाना चाहा था फायदा
प्रियंका ने कहा कि कुछ लोग ऐसे भी थे, जिन्होंने राहुल की खराब कंडीशन में अपना फायदा देखा था। प्रियंका ने कहा- एक शख्स था जो राहुल से हॉस्पिटल में मिलना चाहता था। लेकिन जब वो मिलने आया तो उसके साथ मीडिया वाले भी थे।
ये देख कर हम लोग दंग थे। मैंने राहुल से उसकी वीडियो कॉल के जरिए बात कराई। वीडियो कॉल के बीच में उसने बिना परमिशन स्क्रीनशॉट ले लिया।
कारगिल में शूटिंग कर रहे थे राहुल, तभी आया ब्रेन स्ट्रोक
राहुल रॉय 2020 में कारगिल में फिल्म L.A.C की शूटिंग कर रहे थे। तभी उन्हें ब्रेन स्ट्रोक आ गया। उन्हें लोकल के हॉस्पिटल में भर्ती कराया गया। वहां उनके ब्रेन और हार्ट का एंजियोग्राफी कराया गया।
बाद में राहुल को मुंबई के नानावती हॉस्पिटल के ICU में एडमिट कराया गया। प्रियंका ने कहा, 'सलमान ने बिना शोर-शराबा किए मदद की। ये कोई ऐसी बात नहीं थी जिसकी खबर बनाई जाए। इस घटना के बाद मुझे एहसास हुआ कि ये आदमी किसी हीरे से कम नहीं है।' पूरी खबर पढ़ें